તાજેતરમાં જ યુરોપિયન યુનિયનમાંથી યુકેના બહાર નીકળવા સંબંધે કેબિનેટમાં સંમતિ સધાઈ હતી. જેમાં બળવાખોર ફોરેન સેક્રેટરી બોરિસ જ્હોન્સને પણ આખરી ઘડીએ વિરોધ પડતો મૂક્યો હતો. બ્રેક્ઝિટ બળવાના કારણે ઈયુ સાથેની વાટાઘાટો અરાજકતામાં મુકાઈ છે અને મિસિસ મે જોખમી પરિસ્થિતિમાં મૂકાઈ ગયાં છે. જેકોબ રીસ-મોગ સહિતના ટોરી સાંસદોએ ડેવિસના રાજીનામાને આવકાર્યું હતું. રીસ-મોગે કહ્યું હતું કે તેઓ મિસિસ મેની બ્રેક્ઝિટ દરખાસ્તોનો વિરોધ કરશે.